pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เพิ่มเพลงสดุดีจอมราชา - สดุดีพระแม่ไทย เป็นเพลงสำคัญของแผ่นดิน
วันจันทร์ที่ 22 มิถุนายน 2563
เพิ่มเพลงสดุดีจอมราชา - สดุดีพระแม่ไทย เป็นเพลงสําคัญของแผ่นดิน
วันเสาร์ที่ 20 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบกําหนดให้เพลงสดุดีจอมราชา และเพลงสดุดีพระแม่ไทย เป็นเพลงสําคัญของแผ่นดิน เพิ่มเติม ซึ่งมีความมุ่งหมายถวายความเคารพต่อสถาบันพระมหากษัตริย์ อันเป็นศูนย์รวมจิตใจของคนในชาติ ทําให้เกิดความรัก ความสามัคคี ความเป็นอันหนึ่งอันเดียวกัน โดยเพลงสดุดีจอมราชาเป็นเพลงเทิดพระเกียรติพระบาทสมเด็จพระวชิรเกล้าเจ้าอยู่หัว เพื่อใช้ขับร้องถวายพระพรชัยมงคลในโอกาสสําคัญต่าง ๆ สําหรับเพลงสดุดีพระแม่ไทย จะใช้ขับร้องถวายพระพรชัยมงคล เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยประชาชนและหน่วยงานต่าง ๆ สามารถดาวน์โหลดฟังเพลง คัดลอกเนื้อเพลง และโน้ตเพลงดังกล่าวไปใช้งานได้ที่ เว็บไซต์กระทรวงวัฒนธรรม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ธนาคารออมสิน ยกระดับ Mobile Banking กดเงินสด โดยไม่ต้องใช้บัตร ด้วย “MyMo My Card”  ธนาคารออมสิน ยกระดับธุรกรรม Mobile Banking ด้วยบริการ “MyMo My Card”
วันอาทิตย์ที่ 26 กุมภาพันธ์ 2560
ธนาคารออมสิน ยกระดับ Mobile Banking กดเงินสด โดยไม่ต้องใช้บัตร ด้วย “MyMo My Card”  ธนาคารออมสิน ยกระดับธุรกรรม Mobile Banking ด้วยบริการ “MyMo My Card”
ธนาคารออมสิน ยกระดับ Mobile Banking
กดเงินสด โดยไม่ต้องใช้บัตร ด้วย “MyMo My Card”
ธนาคารออมสิน ยกระดับธุรกรรม Mobile Banking ด้วยบริการ “MyMo My Card” ที่กดเงินสดจากตู้ ATM โดย “ไม่ต้องใช้บัตร” นับเป็น “สถาบันการเงินแห่งแรกของเอเชีย”
ธนาคารออมสิน ยกระดับ Mobile Banking
กดเงินสด โดยไม่ต้องใช้บัตร ด้วย “MyMo My Card”
ธนาคารออมสิน ยกระดับธุรกรรม Mobile Banking ด้วยบริการ “MyMo My Card” ที่กดเงินสดจากตู้ ATM โดย “ไม่ต้องใช้บัตร” นับเป็น “สถาบันการเงินแห่งแรกของเอเชีย” ด้วยบริการที่เหนือกว่าสะดวกกว่า รวดเร็วกว่า พ้นจากภัยไซเบอร์ เตรียมเปิดให้บริการกลางเดือนมีนาคมนี้
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า หลังจากที่ธนาคารออมสินได้นําเสนอนวัตกรรมทางการเงินใหม่ Mobile Banking หรือ MyMo เพื่อเป็นช่องทางการบริการในการอํานวยความสะดวกให้แก่ลูกค้าผ่านโทรศัพท์มือถือแบบสมาร์ทโฟน ด้วยบริการที่รวดเร็ว และปลอดภัยในการใช้บริการ โดยไม่ต้องเดินทางมาติดต่อที่เคาน์เตอร์สาขา ล่าสุดนี้ ธนาคารออมสิน ได้พัฒนาบริการ MyMo ขึ้นมาอีกระดับ เพื่อให้สอดคล้องกับกลยุทธ์และทิศทางนโยบายของธนาคารฯ ที่มุ่งสู่การเป็นธนาคารออมสินยุคใหม่ GSB New ERA : Digi-Thai Banking “Digital for All Thais” ผ่านบริการ “MyMo My Card” ที่สามารถถอนเงินสดได้ที่ตู้ ATM ตู้ ADM ของธนาคารออมสิน โดยไม่ต้องใช้บัตรอิเล็กทรอนิกส์ ซึ่งจะเริ่มให้บริการได้ในวันที่ 15 มีนาคม 2560 นี้
สําหรับขั้นตอนการรับบริการนี้ ลูกค้าที่มี MyMo อยู่แล้ว สามารถเข้าสู่ระบบด้วยการ Login ผ่านแอพพลิเคชั่น MyMo และทํารายการถอนเงินสด เลือกบัญชี และจํานวนเงินที่ต้องการ จากนั้น ไปที่ตู้ ATM หรือตู้ ADM ธนาคารออมสิน กดเลือกเมนู “MyMo My Card” ที่หน้าจอแรก แล้วสแกน QR Code ที่หน้าจอ ATM ตรวจสอบรายการยืนยัน และรับเงิน โดยไม่ต้องพิมพ์สลิปจากตู้ ATM
“ลูกค้าสามารถทํารายการผ่านเครือข่ายอินเตอร์เน็ต ได้ทั้ง 3G หรือ 4G และ WIFI ทํารายการถอนเงินสดบน MyMo ที่มือถือท่าน เมื่อไปถึงตู้ ATM แค่กดปุ่มถอนเงินสดจาก MyMo แล้วใช้ QR Code ที่ปรากฏขึ้นหน้าจอโทรศัพท์สแกนที่จุดสแกน ที่ตู้ ATM เงินจะไหลออกมาที่ช่องรับเงินสด โดยไม่ต้องใช้บัตรอิเล็กทรอนิกส์ ทั้งนี้ ระยะเริ่มต้นจะใช้บริการได้ที่ตู้ ATM ในพื้นที่กรุงเทพมหานครและปริมณฑล และจะทยอยเปิดใช้ให้บริการครอบคลุมทั่วประเทศโดยเร็วที่สุด” ผู้อํานวยการธนาคารออมสิน กล่าว
นายชาติชาย กล่าวว่า จุดเด่นของบริการนี้คือ ใช้งานง่าย ใช้ระยะเวลาในการถอนเงินน้อยกว่าการถอนด้วยบัตร ATM โดยไม่ต้องรอสลิปจากตู้ แต่รับเป็น e-Slip ที่หน้าจอ MyMo บนมือถือ ขณะเดียวกันยังปลอดภัยจากการ Skimming ข้อมูลบัตรและการลักลอบดูรหัสบัตร ATM จากพวกมิจฉาชีพ ส่วน QR Code มีการเข้ารหัสเพื่อความปลอดภัย และไม่ต้องกลัวว่าจะลืมบัตร ATM ไว้ที่ตู้ และที่สําคัญคือ ค่าธรรมเนียมบริการถูกกว่าบัตร ATM
“สําหรับผู้ที่สนใจเข้าร่วมเปิดประสบการณ์ใหม่กับการถอนเงินสดที่ตู้ ATM โดยไม่ต้องใช้บัตร เพียงติดต่อสมัครใช้บริการ MyMo ที่สาขาธนาคารออมสินทั่วประเทศ หรือสอบถามข้อมูลเพิ่มเติมได้ศูนย์ลูกค้าสัมพันธ์ธนาคารออมสิน โทร.1115 หรือตามสื่อประชาสัมพันธ์ของธนาคารออมสิน” นายชาติชาย กล่าวในที่สุด
รัฐบาลไทย-ข่าวทำเนียบรัฐบาล-การฉีดวัคซีนป้องกันโรคไข้หวัดใหญ่สามารถป้องกันไวรัสโควิด-19 ได้หรือไม่ ??
วันอังคารที่ 12 พฤษภาคม 2563
การฉีดวัคซีนป้องกันโรคไข้หวัดใหญ่สามารถป้องกันไวรัสโควิด-19 ได้หรือไม่ ??
ฉีดวัคซีนป้องกันโรคไข้หวัดใหญ่ ป้องกันไวรัสโควิด-19 ได้หรือไม่ ??
Q : การฉีดวัคซีนป้องกันโรคไข้หวัดใหญ่สามารถป้องกันไวรัสโควิด-19 ได้หรือไม่ ??
A : การฉีดวัคซีนป้องกันโรคไข้หวัดใหญ่ไม่สามารถป้องกันไวรัสโควิด-19 ได้ เพราะวัคซีนป้องกันโรคไข้หวัดใหญ่ทําเพื่อวัตถุประสงค์ในการป้องกันโรคไข้หวัดใหญ่เท่านั้น
รัฐบาลไทย-ข่าวทำเนียบรัฐบาล-ธนาคารออมสิน ชวนแชร์เพลง “อยู่กับบ้าน” 1 แชร์ = เงินช่วยเหลือ 10 บาท ช่วยโรงพยาบาล สู้ภัยโควิด
วันศุกร์ที่ 10 เมษายน 2563
ธนาคารออมสิน ชวนแชร์เพลง “อยู่กับบ้าน” 1 แชร์ = เงินช่วยเหลือ 10 บาท ช่วยโรงพยาบาล สู้ภัยโควิด
ธนาคารออมสิน ทิพยประกันชีวิต และติ๊ก ชิโร่ จัดทําเพลงพิเศษกระตุ้นเตือนให้คน “อยู่บ้าน หยุดเชื้อ เพื่อชาติ” พร้อมเชิญชวนแชร์เพลง “อยู่กับบ้าน” 1 แชร์เท่ากับเงินช่วยเหลือ 10 บาท
ธนาคารออมสิน ทิพยประกันชีวิต และติ๊ก ชิโร่ จัดทําเพลงพิเศษกระตุ้นเตือนให้คน “อยู่บ้าน หยุดเชื้อ เพื่อชาติ” พร้อมเชิญชวนแชร์เพลง “อยู่กับบ้าน” 1 แชร์เท่ากับเงินช่วยเหลือ 10 บาท เพื่อมอบให้กับมูลนิธิศิริราช กองทุนศิริราชพยาบาลสู้ภัยโควิด และโรงพยาบาลที่ขาดแคลนอุปกรณ์ทางการแพทย์ แชร์เลยวันนี้ จนถึงเที่ยงคืนวันที่ 30 เมษายน 63
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า จากสถานการณ์ปัจจุบันที่เกิดการแพร่ระบาดของเชื้อไวรัส COVID-19 จนมีผู้ติดเชื้อเพิ่มจํานวนมากขึ้นในทุกภูมิภาคของประเทศไทย ทําให้บุคคลากรทางการแพทย์บางส่วนติดเชื้อและทํางานหนักมากขึ้น โรงพยาบาลหลายแห่งขาดแคลนเครื่องมือและอุปกรณ์ทางการแพทย์ในการทําการรักษาพยาบาล จึงมีความจําเป็นที่ทุกภาคส่วนต้องร่วมมือกันในการรณรงค์ให้ประชาชนตระหนักในโรคภัยร้ายนี้และจําเป็นต้องอาศัยความร่วมมือของคนในชาติทุกพื้นที่อย่างจริงจัง ซึ่งรัฐบาลได้ขอความร่วมมือให้ประชาชนทุกคนร่วมแรงร่วมใจฝ่าฟันวิกฤตในครั้งนี้ให้ผ่านพ้นไปด้วยกันให้ได้ ด้วยการ “อยู่บ้าน หยุดเชื้อ เพื่อชาติ” หยุดการเดินทางไปในที่ต่างๆ หยุดการเข้าไปอยู่ในที่ชุมนุมชน หลีกเลี่ยงการแพร่ระบาดด้วยการรักษาระยะห่างระหว่างบุคคล ทางสังคม (Social Distancing) และให้ปฏิบัติไปในทิศทางเดียวกัน อันจะส่งผลให้มาตรการอยู่กับบ้านมีประสิทธิผลมากที่สุด ซึ่งจะทําให้การแพร่ระบาดของเชื้อไวรัสดังกล่าวลดลงอยู่ในภาวะที่หน่วยงานด้านสาธารณสุขสามารถควบคุมได้
ธนาคารออมสิน ในฐานะธนาคารเพื่อสังคม จึงร่วมมือกับ บริษัท ทิพยประกันชีวิต จํากัด (มหาชน) และบริษัท มาจอยกัน จํากัด โดย ติ๊ก ชิโร่ จัดทําเพลง “อยู่กับบ้าน” ซึ่งมีเนื้อหากระตุ้นเตือนและปลุกจิตสํานึกให้ประชาชนช่วยกันดูแลตัวเอง ด้วยการอยู่กับบ้าน ร่วมกันปฏิบัติตามมาตรการป้องกันการแพร่ระบาดเชื้อไวรัส COVID-19 พร้อมจัดทํา Music Video เผยแพร่ผ่านช่องทาง Facebook GSB Society ของธนาคารออมสิน และขอเชิญชวนให้ประชาชนช่วยกันแชร์เพลงดังกล่าวผ่านช่องทางดังกล่าว หรือตามลิงค์นี้ http://bit.ly/GSBxTickShiro ไปถึงญาติพี่น้องและคนรู้จักให้มากที่สุด ยอด 1 แชร์ เท่ากับเงินช่วยเหลือ 10 บาท เพื่อร่วมเป็นกําลังใจและส่งมอบให้กับมูลนิธิศิริราช กองทุนศิริราชพยาบาลสู้ภัยโควิด และโรงพยาบาลที่ขาดแคลนอุปกรณ์ทางการแพทย์ ต่อไป ทั้งนี้ สามารถเริ่มแชร์ได้ตั้งแต่บัดนี้เป็นต้นไป จนถึงเวลา 23.59 น.ของวันที่ 30 เมษายน 2563
“ธนาคารจึงหวังเป็นอย่างยิ่งว่าพี่น้องประชาชนจะช่วยกันแชร์เพลง “อยู่กับบ้าน” และช่วยกันอยู่กับบ้าน เพื่อลดการแพร่ระบาดของเชื้อไวรัส COVID-19 อันจะทําให้ทุกคนกลับมาใช้ชีวิตเป็นปกติสุขเหมือนเดิมในเร็ววัน” ดร.ชาติชาย กล่าวในที่สุด
หากต้องการข้อมูลเพิ่มเติม ติดต่อสอบถามได้ที่ ศูนย์ลูกค้าสัมพันธ์ธนาคารออมสิน โทร.1115 หรือตามสื่อประชาสัมพันธ์ของธนาคาร ได้แก่ Website : www.gsb.or.th , Facebook และ Official Line : GSB Society
รัฐบาลไทย-ข่าวทำเนียบรัฐบาล-รมว.ดิจิทัลฯ นำคณะลงพื้นที่ จ.สุพรรณบุรี ตรวจเยี่ยมระบบบริการ “อร่อยทั่วไทย สั่งได้ที่ไปรษณีย์” ของ ปณท
วันจันทร์ที่ 18 กันยายน 2560
รมว.ดิจิทัลฯ นําคณะลงพื้นที่ จ.สุพรรณบุรี ตรวจเยี่ยมระบบบริการ “อร่อยทั่วไทย สั่งได้ที่ไปรษณีย์” ของ ปณท
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ลงพื้นที่ตรวจเยี่ยมการดําเนินงานตามนโยบายกระทรวงฯ ของบริษัท ไปรษณีย์ไทย จํากัด (ปณท) หน่วยงานในสังกัด เกี่ยวกับการดําเนินการระบบบริการ “อร่อยทั่วไทย สั่งได้ที่ไปรษณีย์” โดย ปณท ได้ร่วมกับ บริษัท เอกชัย สาลี่สุพรรณ จํากัด ในการนําสินค้าของบริษัทฯ มาจําหน่ายผ่านบริการฯ ตั้งแต่ปี 2554 จนถึงปัจจุบัน โดย ปณท ทําหน้าที่หาช่องทางการจําหน่ายเพิ่มให้กับ เอกชัย สาลี่สุพรรณ ซึ่งได้รับการตอบรับจากลูกค้าเป็นอย่างดี ซึ่ง ปณท จะเป็นผู้จัดส่งสินค้าให้กับลูกค้าทั่วประเทศ ด้วยมาตรฐานการจัดส่งของ ปณท ทั้งนี้ โครงการดังกล่าวเกิดขึ้นจากนโยบายของกระทรวงดิจิทัลฯ ที่ต้องการผลักดันสินค้าชุมชนให้เกิดมูลค่าในเชิงเศรษฐกิจ ลดความเหลื่อมล้ําของประชาชนให้สามารถเข้าถึงข้อมูลข่าวสารและบริการจากภาครัฐอย่างเท่าเทียมกัน พร้อมทั้งส่งเสริมให้เกิดการพัฒนารูปแบบการจําหน่ายสินค้าและบริการจากชุมชนทั้งระบบออนไลน์และออฟไลน์ให้มีมาตรฐาน มีระบบการชําระเงินที่สะดวกปลอดภัยและระบบการจัดส่งสินค้าที่มีประสิทธิภาพ เมื่อวันที่ 15 กันยายน 2560 ณ บจ.เอกชัย สาลี่สุพรรณ ถนนสุพรรณ-บางบัวทอง อําเภอเมือง จังหวัดสุพรรณบุรี
*************************
รัฐบาลไทย-ข่าวทำเนียบรัฐบาล-WORK FROM OFFICE
วันอังคารที่ 4 สิงหาคม 2563
WORK FROM OFFICE
ปรับนิด-เปลี่ยนใหม่สไตล์นิวนอร์มอล
- จัดโต๊ะทํางานเว้นระยะห่าง
- ใส่แมสก์ตลอดการทํางาน
- ปฏิบัติตามกฎระเบียบและมาตรการ
- หมั่นล้างมือ
- ทําความสะอาดสิ่งของที่ต้องสัมผัส
- ลดการรวมกลุ่ม
รัฐบาลไทย-ข่าวทำเนียบรัฐบาล-นายกรัฐมนตรีเตรียมร่วมประชุมสุดยอดอาเซียน ครั้งที่ 36 พร้อมย้ำไทยไม่ประมาทเพราะสถานการณ์ไวรัสโควิด-19 ทั่วโลกยังคงเพิ่มสูงขึ้นต่อเนื่อง
วันอังคารที่ 23 มิถุนายน 2563
นายกรัฐมนตรีเตรียมร่วมประชุมสุดยอดอาเซียน ครั้งที่ 36 พร้อมย้ําไทยไม่ประมาทเพราะสถานการณ์ไวรัสโควิด-19 ทั่วโลกยังคงเพิ่มสูงขึ้นต่อเนื่อง
นายกรัฐมนตรีเตรียมร่วมประชุมสุดยอดอาเซียน ครั้งที่ 36 พร้อมย้ําไทยไม่ประมาทเพราะสถานการณ์ไวรัสโควิด-19 ทั่วโลกยังคงเพิ่มสูงขึ้นต่อเนื่อง
วันนี้ (23 มิ.ย. 63) เวลา 12.00 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เผยการประชุมสุดยอดอาเซียน (ASEAN Summit) ครั้งที่ 36 ที่จะจัดขึ้นในวันศุกร์ 26 มิ.ย. 63 นี้ ผ่านการประชุมทางไกล (Video Conference) โดยมีสาธารณรัฐสังคมนิยมเวียดนามเป็นเจ้าภาพในการจัดประชุม
นายกรัฐมนตรีกล่าวถึงสถานการณ์การแพร่ระบาดของเชื้อไวรัสโควิด-19ว่า ขอให้มีการติดตามสถานการณ์โควิด-19 ของโลก ที่เพิ่มขึ้นต่อเนื่อง ขณะที่ประเทศไทยไม่พบผู้ติดเชื้อมาเป็นระยะ 29 วันติดต่อกัน แต่ต้องไม่ประมาทและยังไม่สามารถผ่อนปรนกิจการ/กิจกรรม หมดเลย เพราะผู้ป่วยติดเชื้อไวรัสโควิด-19 บางรายไม่แสดงอาการ รัฐบาลจะเห็นใจทุกอาชีพแต่กิจการ/กิจกรรม ที่มีความเสี่ยงสูงก็ยังไม่สามารถผ่อนคลายได้ โดยเฉพาะสถานประกอบการบันเทิง จําเป็นต้องมีมาตรการในการป้องกันที่เหมาะสมนอกเหนือจากมาตรการของรัฐ และหลายประเทศมีการแพร่ระบาดของเชื้อไวรัสโควิด-19 ระลอก 2 ดังนั้น จึงยังต้องมีการตรวจสอบคัดกรองโรคอย่างเข้มงวด การท่องเที่ยวภายในประเทศอาจเริ่มได้ แต่การเดินทางจากต่างประเทศเพื่อเข้ามาท่องเที่ยวไทยอย่างจํากัด ยังต้องพิจารณาอย่างละเอียดด้วย
โอกาสนี้ นายกรัฐมนตรียังขอความร่วมมือภาครัฐภาคเอกชน และภาคธุรกิจ ปฏิบัติมาตรการเหลื่อมเวลาการทํางาน หรือการทํางานที่บ้าน (Work from home) เพื่อลดการแพร่ระบาดของเชื้อไวรัสโควิด-19 รวมทั้งบรรเทาปัญหาการจราจรติดขัดในช่วงเช้า จากการเปิดภาคเรียนการศึกษาได้อีกด้วย
ในตอนท้าย นายกรัฐมนตรีตอบคําถามสื่อมวลชนเกี่ยวกับ พ.ร.ก. ฉุกเฉินฯ ว่า เนื่องจากมีความจําเป็นในการใช้กฎหมายเชิงบูรณาการ และสถานการณ์การแพร่ระบาดของเชื้อไวรัสโควิด-19 ยังคงมีอยู่ แต่รัฐบาลก็พยายามผ่อนคลายกิจการ/กิจกรรม ให้ได้มากที่สุด เพื่อลดความเดือดร้อนของประชาชน ทั้งนี้ การขยายระยะเวลา พ.ร.ก. ฉุกเฉิน ฯ จะเป็นการตัดสินใจร่วมกันของคณะกรรมการ ยืนยันว่าไม่มีผลประโยชน์ทางการเมืองแอบแฝง รวมทั้งกําลังพิจารณาเรื่องการลงพื้นที่เพื่อเยี่ยมเยียนพี่น้องประชาชน และติดตามความก้าวหน้าในการทํางานของรัฐ หลังจากสถานการณ์โควิด-19 คลี่คลายด้วย
.................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รอง นรม. พลเอก ประวิตร ฯ และรอง นรม. นายจุรินทร์ ฯ  สั่งแก้การบริหารน้ำมันปาล์มทั้งระบบ เน้น 5 มาตรการเร่งด่วน บรรเทาความเดือดร้อนเกษตรกร
วันอังคารที่ 20 สิงหาคม 2562
รอง นรม. พลเอก ประวิตร ฯ และรอง นรม. นายจุรินทร์ ฯ  สั่งแก้การบริหารน้ํามันปาล์มทั้งระบบ เน้น 5 มาตรการเร่งด่วน บรรเทาความเดือดร้อนเกษตรกร
รอง. นรม. พลเอก ประวิตร ฯ และรอง นรม. นายจุรินทร์ ฯ  สั่งแก้การบริหารน้ํามันปาล์มทั้งระบบ เน้น 5 มาตรการเร่งด่วน บรรเทาความเดือดร้อนเกษตรกร
พลเอก ประวิตร วงษ์สุวรรณ รองนายกรัฐมนตรีประธานกรรมการนโยบายปาล์มน้ํามันแห่งชาติ และ
นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ ร่วมประชุมคณะกรรมการนโยบายปาล์มน้ํามันแห่งชาติ ครั้งที่ 4/2562 วันจันทร์ที่ 19 สิงหาคม 2562 เวลา 10.30 น. ณ ห้องประชุม 301 ตึกบัญชาการ 1 ทําเนียบรัฐบาล สาระสําคัญสรุปได้ดังนี้
ที่ประชุมได้พิจารณาให้ความเห็นชอบในหลักการแนวทางการบริหารปาล์มน้ํามันทั้งระบบ โดยมอบหมายฝ่ายเลขานุการ กนป. ดําเนินการสรุปเสนอคณะรัฐมนตรีเพื่อทราบต่อไป ทั้งนี้ พลเอก ประวิตร วงษ์สุวรรณ ในฐานะประธานกรรมการนโยบายปาล์มน้ํามันแห่งชาติ มีความห่วงใยและเน้นย้ําให้หน่วยงานที่เกี่ยวข้องเร่งดําเนินการอย่างเข้มงวด รอบคอบและรวดเร็วตาม 5 มาตรการดังนี้
มาตรการแรก ติดตั้งเครื่องมิเตอร์วัดปริมาณน้ํามันปาล์มดิบที่มีอยู่ในคลังเพื่อควบคุมให้ได้ 100% แบบเรียลไทม์ เพื่อป้องกันการลักลอบนําเข้านํา้มันปาล์มดิบจากประเทศเพื่อนบ้าน
มาตรการที่สอง ผลักดันการใช้นํา้มันเชื้อเพลิงทางเลือกไบโอดีเซล บี10 เป็นเกรดพื้นฐาน และน้ํามันบี 20 เป็นทางเลือกให้แล้วเสร็จภายในสิ้นปี 2562
มาตรการที่สาม เร่งรัดการรับซื้อน้ํามันปาล์มดิบ เพื่อผลิตกระแสไฟฟ้าตามมติ กนป. ครั้งที่ 2/2562 เมื่อ 2 พ.ค.2562 ที่เหลืออีก 133,000 ตัน โดยให้รับซื้อเพิ่มเติมต่อไปอีก 100,000 ตัน
มาตรการที่สี่ ให้สํานักงานตํารวจแห่งชาติ กองกําลังทหารตามแนวชายแดน กองทัพเรือและกรมศุลกากร กวดขันมิให้มีการลักลอบนําเข้าและส่งออกน้ํามันปาล์มดิบและน้ํามันเนื้อในเมล็ดปาล์มโดยผิดกฎหมายตามช่องทางด่านศุลกากร ช่องทางธรรมชาติตลอดแนวชายแดน และช่องทางทะเล
มาตรการที่ห้าประกันราคาผลน้ํามันปาล์มที่ราคา 4 บาท ซึ่งที่ประชุมได้ให้ความเห็นชอบในหลักการ แต่เนื่องจากหน่วยเกี่ยวข้องและภาคเอกชนยังเห็นว่ารายละเอียดในการนําไปสู่การปฏิบัติยังไม่ชัดเจนเพียงพอ จึงให้คณะอนุกรรมการนําข้อสังเกตของผู้ทรงคุณวุฒิและทุกฝ่ายที่เกี่ยวข้องไปพิจารณาให้ได้ข้อยุติอย่างรอบด้านแล้วนําเข้ามาพิจารณาใน กปน. อีกครั้งหนึ่งก่อนนําเข้า ครม. พิจารณาต่อไป
อนึ่ง สําหรับการนําเข้าน้ํามันปาล์มและนํา้มันเนื้อในเมล็ดปาล์มภายใต้กรอบการค้าระหว่างประเทศ ยังมีความจําเป็นต้องปฏิบัติตามพันธกรณีระหว่างประเทศกับ องค์การการค้าโลก (WTO) และเขตการค้าเสรีอาเซียน (AFTA) ซึ่งได้เน้นย้ําให้ดําเนินการอย่างเข้มงวดรัดกุม มิให้มีการฉวยโอกาสของเจ้าหน้าที่และผู้ประกอบการอย่างเด็ดขาด
คาดว่าการดําเนินการตาม 5 มาตรการนี้ สามารถดูดซับปริมาณนํา้มันปาล์มส่วนเกินออกจากตลาดให้เกิดภาวะสมดุลอย่างรวดเร็ว ส่งผลให้ราคาดีดตัวสูงขึ้นตามกลไกการตลาดภายในประเทศในไม่ช้า
รัฐบาลไทย-ข่าวทำเนียบรัฐบาล-​ประธาน JETRO กรุงเทพฯ เข้าเยี่ยมคารวะ รัฐมนตรีประจำสำนักนายกรัฐมนตรี
วันจันทร์ที่ 29 มกราคม 2561
​ประธาน JETRO กรุงเทพฯ เข้าเยี่ยมคารวะ รัฐมนตรีประจําสํานักนายกรัฐมนตรี
​ประธาน JETRO กรุงเทพฯ เข้าเยี่ยมคารวะ รัฐมนตรีประจําสํานักนายกรัฐมนตรี
วันนี้ (29 มกราคม 2561) เวลา 16.00 น. นายฮิโรกิ มิตสึมาตะ (Mr. Hiroki Mitsumata) ประธาน JETRO กรุงเทพฯ เข้าเยี่ยมคารวะ นายกอบศักดิ์ ภูตระกูล รัฐมนตรีประจําสํานักนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รัฐมนตรีประจําสํานักนายกรัฐมนตรีแสดงความยินดีที่ได้พบกับประธาน JETRO กรุงเทพฯ และคณะผู้บริหารหอการค้าญี่ปุ่นในวันนี้ และขอบคุณที่ร่วมมือกับหน่วยงานไทยในการส่งเสริมการค้าการลงทุนของญี่ปุ่นในไทยมาโดยตลอด ซึ่งขอให้มั่นใจว่าฝ่ายไทยยินดีที่จะสานต่อความร่วมมืออันใกล้ชิดนี้ต่อไป โดยประธาน JETRO ได้รายงานผลการสํารวจแนวโน้มทางเศรษฐกิจของบริษัทร่วมทุนญี่ปุ่นในไทย ซึ่งถือเป็นรายงานที่มีประโยชน์ต่อการดําเนินนโยบายด้านเศรษฐกิจของรัฐบาล และยืนยันความพร้อมที่จะทํางานร่วมกับรัฐบาลในการสนับสนุนให้ประเทศไทยสามารถพัฒนาได้ตามเป้าหมาย
โอกาสนี้ ทั้งสองฝ่ายเห็นตรงกันถึงความสําคัญของการพัฒนาทรัพยากรมนุษย์ในไทย เพื่อให้รองรับกับการพัฒนาประเทศด้วยนวัตกรรมและเทคโนโลยีขั้นสูงได้ โดยเฉพาะการพัฒนาทรัพยากรมนุษย์ในสาขาอาชีวศึกษาและวิศวกรรม ที่จะเป็นกําลังสําคัญสําหรับการลงทุนจากต่างประเทศ ซึ่งฝ่าย JETRO ยินดีที่จะสนับสนุนการพัฒนาบุคลากรไทยและถ่ายทอดองค์ความรู้ที่เป็นประโยชน์เพิ่มมากขึ้น เพื่อให้เกิดการพัฒนาอย่างยั่งยืน นอกจากนี้ รัฐบาลขอเชิญชวนให้นักธุรกิจญี่ปุ่นเข้ามาร่วมลงทุนในโครงการสําคัญของไทย อย่างไรก็ดี หากนักธุรกิจญี่ปุ่นประสบกับปัญหาด้านกฎระเบียบใดโปรดแจ้งให้รัฐบาลทราบ เพื่อที่รัฐบาลจะได้นําไปปรับปรุงแก้ไขให้เอื้อต่อการดําเนินธุรกิจภายในประเทศมากยิ่งขึ้น
รัฐบาลไทย-ข่าวทำเนียบรัฐบาล-รอง นรม. พล.อ.อ.ประจินฯ เป็นประธานการประชุมคณะกรรมการกรอบคุณวุฒิแห่งชาติ ครั้งที่ 3/2560
วันพุธที่ 28 มิถุนายน 2560
รอง นรม. พล.อ.อ.ประจินฯ เป็นประธานการประชุมคณะกรรมการกรอบคุณวุฒิแห่งชาติ ครั้งที่ 3/2560
รอง นรม. พล.อ.อ.ประจินฯ เป็นประธานการประชุมคณะกรรมการกรอบคุณวุฒิแห่งชาติ ครั้งที่ 3/2560
วันนี้ (28 มิถุนายน 2560) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการกรอบคุณวุฒิแห่งชาติ ครั้งที่ 3/2560
ที่ประชุมมีมติรับทราบผลความก้าวหน้าในการดําเนินงานขับเคลื่อนกรอบคุณวุฒิแห่งชาติ ฉบับปรับปรุง ตามที่ประธานกรรมการได้มอบหมายให้ฝ่ายเลขานุการดําเนินการจัดทํารายงานความก้าวหน้า ในเรื่องที่มีความสําคัญและส่งผลต่อการพัฒนาประเทศตามนโยบายของรัฐบาล เพื่อวางแผนการทํางานในอนาคต
จากนั้น ที่ประชุมมีมติรับทราบการแสดงเจตจํานงการเทียบเคียงกรอบคุณวุฒิแห่งชาติกับกรอบคุณวุฒิอ้างอิงอาเซียน ซึ่งจะเป็นแนวทางในการเชื่อมโยงไปยังประเทศสมาชิกอื่น ๆ โดยจะส่งผลให้เกิดประโยชน์หลัก 3 ประการด้วยกัน ได้แก่ 1) ยกระดับคุณวุฒิและมาตรฐานการศึกษา และสมรรถนะผู้เรียนและแรงงานไทย 2) ส่งเสริมการเทียบเคียงระดับคุณวุฒิ และการเคลื่อนย้ายผู้เรียนและแรงงานไทย และ 3) ส่งเสริมความร่วมมือด้านการผลิตและพัฒนากําลังคนในระดับภูมิภาคอาเซียน
ที่ประชุมได้มีมติเห็นชอบ (ร่าง) แผนการขับเคลื่อนกรอบคุณวุฒิแห่งชาติสู่การปฏิบัติ พ.ศ. 2560 - 2564 เพื่อเป็นกลไกการเชื่อมโยงระบบคุณวุฒิของประเทศในทุกระดับและทุกประเภท ให้ยึดโยงกับระดับความสามารถของบุคคลที่เป็นผลลัพธ์ของการเรียนรู้ การศึกษา การฝึกอบรม และประสบการณ์ จากกรอบคุณวุฒิทางการศึกษา ซึ่งเป็นความรับผิดชอบของหน่วยงานทางการศึกษา และกรอบมาตรฐานอาชีพ ซึ่งเป็นความรับผิดชอบของหน่วยงานด้านมาตรฐานอาชีพ ฝีมือแรงงาน วิชาชีพ และองค์กรต่าง ๆ เพื่อให้เกิดระบบการพัฒนากําลังคนระดับชาติที่เป็นเอกภาพ
ทั้งนี้ เพื่อให้สามารถนํากรอบคุณวุฒิดังกล่าวไปปฏิบัติให้เกิดผลเป็นรูปธรรม โดยในการจัดทําแผนการขับเคลื่อนกรอบคุณวุฒิแห่งชาติสู่การปฏิบัติให้ดําเนินการ ดังนี้ 1) จัดทําแผนการขับเคลื่อนกรอบคุณวุฒิแห่งชาติสู่การปฏิบัติ ให้สอดคล้องกับกรอบยุทธศาสตร์ชาติ ระยะ 20 ปี (พ.ศ. 2560 - 2579) แผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560 - 2564) และประเด็นการปฏิรูปของสภาขับเคลื่อนการปฏิรูปประเทศด้วย และ 2) พิจารณากําหนดหลักสูตรการเรียนการสอน ให้สอดคล้องกับกรอบคุณวุฒิแห่งชาติ รวมทั้งพิจารณาระบบหลักสูตรการเรียนการสอนในโรงเรียนให้ครอบคลุมถึงเรื่องการส่งเสริมการอ่านและการสร้างจิตสํานึก
***************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไทย – รัสเซีย พร้อมผลักดันกลไกการพัฒนาความสัมพันธ์ทวิภาคีที่ครอบคลุมทุกด้าน
วันอังคารที่ 30 กรกฎาคม 2562
ไทย – รัสเซีย พร้อมผลักดันกลไกการพัฒนาความสัมพันธ์ทวิภาคีที่ครอบคลุมทุกด้าน
ไทย – รัสเซีย พร้อมผลักดันกลไกการพัฒนาความสัมพันธ์ทวิภาคีที่ครอบคลุมทุกด้าน
วันนี้ (30 กรกฎาคม 2562) เวลา 15.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายเซอร์เกย์ ลาฟรอฟ (Mr. Sergey Lavrov) รัฐมนตรีว่าการกระทรวงการต่างประเทศสหพันธรัฐรัสเซีย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเดินทางเยือนไทยในฐานะแขกของกระทรวงการต่างประเทศ และเข้าร่วมการประชุมรัฐมนตรีต่างประเทศอาเซียนกับประเทศคู่เจรจา ระหว่างวันที่ 30-31 กรกฎาคม 2562 สรุปสาระสําคัญการหารือ ดังนี้
นายกรัฐมนตรียินดีที่ความสัมพันธ์ระหว่างไทย – รัสเซียมีพลวัตมากขึ้น ทั้งสองฝ่ายได้มีการแลกเปลี่ยนการเยือน และพบหารือในโอกาสต่าง ๆ อย่างต่อเนื่อง และขอบคุณที่รัสเซียเข้าใจสถานการณ์ทางการเมืองไทยตลอดช่วงระยะเวลาที่ผ่านมา ขอให้เชื่อมั่นว่ารัฐบาลให้ความสําคัญกับการสานต่อความร่วมมือกับรัสเซียอย่างต่อเนื่อง ชื่นชมที่การประชุมคณะทํางานร่วมไทย–สหภาพเศรษฐกิจยูเรเซีย ครั้งที่ 1 ที่ประสบความสําเร็จด้วยดี ขอบคุณรัสเซียที่สนับสนุนกระบวนการเจรจาจัดทําข้อตกลงการค้าเสรี (FTA) ระหว่างไทยกับสหภาพเศรษฐกิจยูเรเซีย และหวังว่าจะเกิดผลโดยเร็ว
รัฐมนตรีว่าการกระทรวงการต่างประเทศสหพันธรัฐรัสเซียขอบคุณรัฐบาลไทยที่ให้ความร่วมมือและสนับสนุนการจัดกิจกรรมต่าง ๆ ร่วมกันตลอดมา ไทยเป็นมิตรประเทศที่มีมิตรภาพต่อกันมายาวนาน โดยประธานาธิบดีปูตินฝากความปรารถนาดีมาถึงนายกรัฐมนตรีด้วย ทั้งนี้ ไทยและรัสเซียจะร่วมกันจัดกิจกรรม Thai – Russian Business Forum ครั้งที่ 2 ในเดือนสิงหาคม 2562 และ Forum on Digital Cooperation ในเดือนกันยายน 2562 ที่กรุงเทพมหานคร
โอกาสนี้ ทั้งสองเห็นพ้องร่วมกันผลักดันความร่วมมือทางด้านเศรษฐกิจ ความมั่นคง พลังงาน เทคโนโลยีและนวัตกรรม ตลอดจนสาขาความร่วมมืออื่น ๆ ซึ่งทั้งสองฝ่ายมีกลไกการพัฒนาที่ครอบคลุมทุกด้าน โดยทั้งสองฝ่ายยังเห็นพ้องให้มีการประชุมคณะกรรมาธิการ คณะอนุกรรมาธิการ และคณะทํางานต่าง ๆ ร่วมกันอย่างต่อเนื่อง เพื่อเป็นกลไกขับเคลื่อนความร่วมมือทวิภาคี
ในส่วนของความร่วมมือด้านการค้า การลงทุน และการท่องเที่ยว ทั้งสองฝ่ายยินดีที่มูลค่าการค้าระหว่างกันสูงขึ้น โดยในปี 2561 ขยายตัวร้อยละ 18 ซึ่งฝ่ายไทยขอบคุณที่รัสเซียนําเข้าสินค้าจากไทยเพิ่มขึ้นอย่างต่อเนื่องโดยเฉพาะสินค้าในกลุ่มเกษตรกรรมและอาหาร และเชิญชวนนักลงทุนรัสเซียร่วมลงทุนในพื้นที่ EEC ในสาขาที่รัสเซียเชี่ยวชาญ ตลอดจนชื่นชมที่ตัวเลขการท่องเที่ยวระหว่างกันมีจํานวนเพิ่มขึ้น
ทั้งสองฝ่ายชื่นชมกับพัฒนาการความร่วมมือระหว่างกันด้านการทหารและความมั่นคง โดยมีการแลกเปลี่ยนการเยือนระดับสูงอย่างสม่ําเสมอ นายกรัฐมนตรีขอบคุณที่ฝ่ายรัสเซียจัดการฝึกอบรมด้านการข่าวให้กับเจ้าหน้าที่ของไทยและอาเซียนอย่างต่อเนื่อง และหวังว่ารัสเซียจะพิจารณาจัดตั้งศูนย์ซ่อมบํารุงอากาศยานรัสเซียในไทย
นอกจากนี้ ไทยในฐานะประธานอาเซียนพร้อมสนับสนุนให้รัสเซียมีบทบาทที่สร้างสรรค์ในเอเชีย – แปซิฟิก เพื่อเสริมสร้างดุลยภาพ สันติภาพ ความมั่นคง และเสถียรภาพในภูมิภาค ซึ่งฝ่ายรัสเซียให้ความสําคัญกับความร่วมมือในภูมิภาคนี้เป็นอย่างยิ่ง
รัฐบาลไทย-ข่าวทำเนียบรัฐบาล-อย่าดึงหน้ากากลงมาไว้ที่...ใต้คาง
วันพฤหัสบดีที่ 23 กรกฎาคม 2563
อย่าดึงหน้ากากลงมาไว้ที่...ใต้คาง
หากต้องถอดหน้ากากควรพกถุงไว้สสําหรับเก็บหน้ากาก
-จุดที่หน้ากากไม่ได้ป้องกันเชื้อโรค
-หากดึงหน้ากากมาไว้ที่ใต้คาง จะทะให้หน้ากากเกิดการปนเปื้อนของเชื้อโรค
-เมื่อดึงกลับมาใส่ตามปกติ จะทําให้ได้รับเชื้อโรคผ่านทางปากและจมูก